
Decretul din ………privind introducerea pe piață și utilizarea produselor fitosanitare și a adjuvanților acestora prevăzuți la articolul L. 253-1 din Codul rural și al pescuitului maritim
NOR: AGRG1632554A
Publicul vizat: titularii și solicitanții de autorizații de introducere pe piață, de permis de comerț paralel și de experimente pentru produse fitosanitare și adjuvanții acestora; utilizatorii acestor produse și lucrătorii agricoli. 
Obiectul: modificarea dispozițiilor Decretului din 12 septembrie 2006 privind introducerea pe piață și utilizarea produselor prevăzute la articolul L.253-1 din Codul rural și al pescuitului maritim, abrogat prin prezentul decret. 
Intrare în vigoare: textul intră în vigoare în ziua următoare publicării sale.
Notă: prezentul decret prevede dispoziții referitoare la introducerea pe piață și utilizarea produselor fitosanitare și a adjuvanților acestora. Acesta stabilește astfel viteza maximă a vântului dincolo de care aceste produse nu pot fi aplicate, termenele care trebuie respectate de la aplicarea produsului și recoltare și intervalul minim de reintrare aplicabil lucrătorilor agricoli după utilizarea produselor. Proiectul de decret stabilește, de asemenea, dispozițiile pentru limitarea poluării din surse punctiforme privind în special împrăștierea și evacuarea efluenților fitosanitari. De asemenea, acesta prevede măsuri care urmăresc evitarea poluării punctelor de apă prin devierea pulverizării sau scurgerea de suprafață a acestor produse.
Referințe: prezentul decret este adoptat conform articolului L. 253-7 din Codul rural și al pescuitului maritim. Acesta poate fi consultat pe site-ul Légifrance (http://www.legifrance.gouv.fr).
Ministrul mediului, energiei și mării, însărcinat cu relațiile internaționale în domeniul climei, ministrul economiei și finanțelor, ministrul afacerilor sociale și sănătății, ministrul agriculturii, sectorului agroalimentar și silviculturii, purtător de cuvânt al guvernului,
având în vedere Regulamentul (CE) nr.°1272/2008 al Parlamentului European și al Consiliului din 16 decembrie 2008 privind clasificarea, etichetarea și ambalarea substanțelor și a amestecurilor, de modificare și de abrogare a Directivelor 67/548/CEE și 1999/45/CE, precum și de modificare a Regulamentului (CE) nr. 1907/2006,
având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului,
având în vedere Directiva 2009/128/CE a Parlamentului European și a Consiliului din 21 octombrie 2009 de stabilire a unui cadru de acțiune comunitară în vederea utilizării durabile a pesticidelor,
având în vedere Directiva (UE) 2015/1535 a Parlamentului European și a Consiliului din 9 septembrie 2015 referitoare la procedura de furnizare de informații în domeniul reglementărilor tehnice și al normelor privind serviciile societății informaționale,
având în vedere Codul mediului,
având în vedere Codul rural și al pescuitului maritim, în special articolele L. 251-8, L. 253-7 și R. 253-45,
având în vedere notificarea nr. 2016/xxxxx/F din xxxxxxxxxx 2016 adresată Comisiei Europene,
Hotărăsc:
Articolul 1
În sensul prezentului decret, se aplică următoarele definiții:
„amestec de lichid fitosanitar” înseamnă amestecarea, în general în apă, a unuia sau mai multor produse destinate aplicării prin pulverizare; 
„interval de reintrare” înseamnă perioada în care se interzice persoanelor intrarea în spațiile (de exemplu câmpuri, spații închise precum serele) unde a fost aplicat produsul. 
În temeiul prezentului decret, această durată nu se aplică decât produselor utilizate prin pulverizare sau pudrare pe o vegetație primară și se aplică numai tratamentelor realizate de către utilizatorii specializați.
„dispozitive de vegetalizare permanentă” înseamnă zone complet acoperite în mod permanent cu plante erbacee (dispozitive erbacee) sau care sunt prevăzute, pe cel puțin o parte din lățimea lor, cu o îngrăditură de arbori care trebuie să fie continuă față de punctul de apă (dispozitive pe bază de arbuști); 
„efluenți fitosanitari” înseamnă depunerile din rezervor, amestecul de lichid fitosanitar neutilizabil, apele de curățare a materialului de pulverizare (și anume clătirea interioară și exterioară), precum și efluenții lichizi sau solizi care au intrat în contact cu produsele sau rezultați din tratamentul acestor depuneri din rezervor, a amestecului, apelor sau efluenților; 
„depunere din rezervor” înseamnă amestecul de lichid fitosanitar care rămâne în aparatul de pulverizat după împrăștiere și dezamorsarea pulverizatorului care, din motive tehnice legate de proiectarea aparatului de pulverizat, nu este pulverizabil; 
„puncte de apă” înseamnă cursurile de apă prevăzute la articolul L. 215-7-1 din Codul mediului și elementele rețelei hidrografice menționate în hărțile 1/25 000 ale Institutului Geografic Național. Punctele de apă care trebuie luate în considerare conform prezentului decret sunt prevăzute în decretul prefectului motivat corespunzător în termen de o lună de la publicarea sa în prezentul decret.
 „produse” înseamnă produse fitosanitare și adjuvanții acestora prevăzuți la articolul L. 253-1 din Codul rural și al pescuitului maritim; 
„zonă netratată” înseamnă zonă caracterizată prin lățimea sa de-a lungul marginii punctului de apă, care corespunde pentru cursurile apei, în afara perioadelor de viituri, limitei albiei minore al acestora, prevăzută pentru utilizarea unui produs folosit în condițiile stabilite prin decizia privind autorizația de introducere pe piață sau prin prezentul decret și care nu poate primi o aplicare directă, prin pulverizare sau pudrare, a acestui produs.
Se consideră că aplicarea unui produs pe o suprafață este directă atunci când materialul de aplicare îl proiectează direct pe această suprafață sau când produsul cade pe această suprafață din cauza greutății sale. 
TlTLUL I: DISPOZIȚII GENERALE PRIVIND UTILIZAREA PRODUSELOR
Articolul 2
Indiferent de evoluția condițiilor meteorologice pe durata utilizării produselor, trebuie puse în aplicare mijloace adecvate pentru a evita acționarea acestora în afara parcelei sau a zonei tratate.
În special, produsele nu pot fi utilizare prin pulverizare sau pudrare decât dacă vântul are un grad de intensitate mai mic sau egal cu 3 pe scara Beaufort.
Articolul 3
I. - Cu excepția dispozițiilor contrare prevăzute în deciziile privind autorizația de introducere pe piață, se interzice utilizarea produselor timp de 3 zile înaintea recoltării.
II. - Cu excepția dispozițiilor contrare prevăzute în deciziile privind autorizația de introducere pe piață, intervalul de reintrare este de 6 ore și, în cazul aplicării în mediu închis, de 8 ore.
III. - Intervalul de reintrare este stabilit la 24 de ore pentru orice aplicare prin pulverizare sau pudrare a produsului pentru care sunt prevăzute fraze de pericol H315, H318 sau H319, și la 48 ore pentru produsele pentru care sunt prevăzute fraze de pericol H317, H334, H340, H341, H350 et H350i, H351, H360F, H360D, H360FD, H360Fd H360Df, H361f, H361d, H361fd sau H362.
IV.- În cazul unei nevoi motivate, neanticipate și neprevizibile sau imperios necesare, intervalele menționate la punctul III pot fi reduse la intervalele de reintrare stabilite la punctul II cu condiția respectării unor măsuri care prevăd minimalizarea expunerii lucrătorului, și anume reintrarea efectuată cu:
· un tractor echipat cu o cabină dotată cu filtru cu carbon activ, dacă acest filtru este solicitat în momentul aplicării;
sau 
· aducerea echipamentelor de protecție individuală solicitate pentru faza de aplicare a produsului respectiv.
Intervențiile efectuate în cadrul unui reintrări anticipate sunt înregistrate în evidența utilizărilor produselor fitosanitare menționate la alineatul (1) din articolul 67 din Regulamentul (CE) nr. 1107/2009. Această înregistrare menționează momentul reintrării, locul, motivul și măsurile care urmăresc diminuarea expunerii lucrătorilor.
Articolul 4
Se interzice orice aplicare directă a produsului pe elementele rețelei hidrografice. Acestea includ în special punctele de apă menționate la articolul 1, bazinele de retenție de ape pluviale, precum și grătarele pentru rigole și gurile de canale.
Articolul 5
În cazul unui risc excepțional și justificat, utilizarea produselor poate fi restrânsă sau interzisă printr-un decret al prefecturii. Acest decret motivat trebuie să precizeze produsele, zonele și perioadele vizate, precum și restricțiile sau interdicțiile de utilizare. Decretul trebuie supus în cel mai scurt timp aprobării ministrului agriculturii. 
TITLUL II: DISPOZIȚII SPECIALE PRIVIND LIMITAREA POLUĂRII DIN SURSE PUNCTIFORME
Articolul 6
Utilizatorii produselor prevăzute să fie amestecate cu apă într-un rezervor trebuie să pună în aplicare, înainte de utilizarea acestora:
- un mijloc de protecție a rețelei de apă care să nu permită în niciun caz revenirea apei de umplere din acest rezervor către circuitul de alimentare cu apă;
- un mijloc care să permită evitarea oricărei debordări din acest rezervor.
După utilizare, ambalajele produselor lichide trebuie clătite cu apă curată. Lichidul care rezultă din această clătire trebuie golit în rezervor. 
Articolul 7
I. - Împrăștierea depunerilor din rezervor este autorizată sub rezerva următoarelor două condiții:
- depunerea din rezervor este diluată prin adăugarea în rezervorul aparatului de pulverizat a unui volum de apă cel puțin egal cu de 5 ori volumul acestei depuneri de rezervor;
- împrăștierea acestei depuneri de rezervor diluată este realizată, până la dezamorsarea aparatului de pulverizat, pe parcela sau în zona unde a fost aplicat produsul, cu asigurarea că doza totală aplicată la finalul trecerilor următoare nu va depăși doza maximă autorizată pentru utilizarea luată în considerare.
II. - Evacuarea depunerilor de rezervor este autorizată în parcela sau în zona unde a fost aplicat produsul, sub rezerva respectării următoarelor trei condiții:
- concentrația substanței/substanțelor active din depunerea de rezervor a fost împărțită la cel puțin 100 în raport cu concentrația primului amestec de lichid fitosanitar utilizat;
- cel puțin o clătire sau o împrăștiere au fost efectuate în condițiile menționate la punctul I din prezentul articol;
- evacuarea depunerilor de rezervor este efectuată în condițiile prevăzute în anexa 1 la prezentul decret.
III. - Sub responsabilitatea utilizatorului, reutilizarea depunerii de rezervor care rezultă din prima aplicare a produsului/produselor este autorizată pentru aplicarea celuilalt produse/celorlalte produse sub rezerva respectării următoarelor două condiții:
- concentrația substanței/substanțelor active din depunerea de rezervor a fost împărțită la cel puțin 100 în raport cu concentrația primului amestec de lichid fitosanitar utilizat;
- cel puțin o clătire sau o împrăștiere au fost efectuate în condițiile menționate la punctul I din prezentul articol; 
Articolul 8
Clătirea externă a materialului de pulverizare este autorizată sub rezerva respectării următoarelor două condiții:
- cel puțin o clătire internă a rezervorului aparatului de pulverizat și o împrăștiere au fost efectuate în condițiile precizate la punctul I al articolului 7;
- clătirea externă este efectuată în condițiile prevăzute în anexa 1 la prezentul decret. 
Articolul 9
Împrăștierea sau evacuarea efluenților fitosanitari este autorizată în condițiile stabilite în continuare, imediat ce au fost supuse unui tratament printr-un proces fizic, chimic sau biologic, a cărui eficacitate a fost recunoscută de către un terț expert. Acest proces respectă criteriile stabilite la anexa 2 din prezentul decret și este utilizat conform dispozițiilor prevăzute în această anexă.
Efluenții care pot fi împrăștiați sau evacuați rezultați din aceste tratamente se pot prezenta sub formă lichidă sau solidă, însă nu pot proveni nici de la suporți filtranți, cum ar fi cărbunii activi, membranele și filtrele, nici de la concentrațiile lichide sau solide rezultatele în urma procedurilor de separare fizică.
Împrăștierea sau evacuarea acestor efluenți fitosanitari nu pot avea loc decât în condițiile prevăzute la anexa 1 la prezentul decret.
Lista cu tratamentele care îndeplinesc condițiile prevăzute în anexa 2 la prezentul decret și instrucțiunile solicitate pentru punerea în aplicare a fiecărui proces de tratare vor fi publicate în Monitorul Oficial al ministrului mediului.
Înregistrarea unui proces de tratare pe această listă presupune autorizarea în sensul articolului L. 255-2 al treilea paragraf din Codul rural și al pescuitului maritim pentru împrăștierea efluenților solizi care rezultă în urma acestui tratament, care pot fi împrăștiați în condițiile prevăzute mai sus și, după caz, în condițiile stabilite în instrucțiunile tehnice.
Articolul 10
În momentul punerii în aplicare a unui proces de tratare a efluenților fitosanitari sau a unei depozitări temporare a acestor efluenți în vederea tratării acestora, următoarele elemente trebuie consemnate într-o evidență:
- pentru fiecare efluent fitosanitar sau amestec de efluenți introdus într-un sistem de tratare sau într-o instalație de stocare: natura efluentului, eventuala diluare, cantitatea introdusă, data introducerii precum și pentru fiecare produs introdus: denumirea comercială completă a produsului sau numărul de autorizație de introducere pe piață și, în cazul utilizării în comun a unei instalații de stocare sau de tratare a efluenților, numele părții care aduce efluentul;
- monitorizarea procesului de tratare sau a instalației de stocare: natura, data și eventual durata operațiunilor de stocare, de tratare sau de întreținere;
- împrăștierea sau evacuarea efluenților fitosanitari rezultați în urma procesului de tratare: cantitatea împrăștiată, data împrăștierii, suprafața vizată, identificarea parcelei unde este aplicat produsul sau a grupului de parcele. 
Articolul 11
Efluenții fitosanitari și deșeurile rezultate în urma utilizării produselor, altele decât cele care respectă condițiile stabilite la articolele 7, 8, și 9 trebuie eliminate conform reglementării în vigoare, în special titlurile I și IV din cartea V din Codul mediului. 
Titlul III: DISPOZIȚII SPECIFICE PRIVIND ZONELE NETRATATE DIN APROPIEREA PUNCTELOR DE APĂ
Articolul 12
I. - În vederea limitării transferului de produse prin devierea pulverizării înspre punctele de apă, o lățime sau eventual mai multe lățimi ale unei zone netratate pot fi stabilite în deciziile privind autorizația de introducere pe piață a produselor în funcție de utilizările acestora, având următoarele valori: 5 metri, 20 de metri, 50 de metri sau, după caz, 100 de metri sau mai mult. 
Lățimile zonei netratate, altele decât cele menționate în paragraful precedent, deja atribuite unor produse în decizia privind autorizația de introducere pe piață înainte de 12 septembrie 2006, se modifică după cum urmează:
- lățimea zonei netratate mai mare sau egală cu 1 metru și mai mică sau egală cu 10 metri: 5 metri;
- lățimea zonei netratate mai mare de 10 metri și mai mică sau egală cu 30 de metri: 20 de metri;
- lățimea zonei netratate mai mare de 30 de metri și mai mică de 100 de metri: 50 de metri;
II. - Utilizarea produselor prin pulverizare sau pudrare în apropierea punctelor de apă trebuie realizată cu respectarea zonei netratate care figurează în decizia privind autorizația de introducere pe piață sau pe eticheta acestuia.
III. - În lipsa unei mențiuni în această decizie privind zonele netratate și etichetarea, utilizarea produselor prin pulverizare sau pudrare trebuie efectuată cu respectarea unei zone netratate cu lățimea de minim 5 metri. 
Articolul 13
I. - Se poate face derogare de la obligația de a respecta o zonă netratată vizată la articolul 12-II și III prin decretul adoptat conform articolului L. 251-8 din Codul rural și al pescuitului maritim care precizează, după caz, metodele de aplicare a produselor care pot fi puse în aplicare în special pentru protejarea punctelor de apă. 
II. - Obligația respectării unei zone netratate prevăzute la articolul 12-III nu se aplică produselor care beneficiază de o autorizație de introducere pe piață pentru o utilizare pe plante acvatice sau pe câmpuri de orez. 
Articolul 14
Prin derogarea de la articolul 12-II, în cazul utilizării produselor, lățimea zonei netratate care trebuie respectată poate fi redusă de 20 de metri la 5 metri sau de la 50 de metri la 5 metri, sub rezerva respectării condițiilor menționate în anexa 3. 
TITLUL IV: DISPOZIȚII DIVERSE
Articolul 15
Echipamentele individuale de protecție vestimentare specifice produselor fitosanitare conforme cerințelor esențiale de sănătate și siguranță prevăzute în Directiva 89/686/CEE din 21 decembrie 1989 sus-menționată pot înlocui combinațiile vestimentare (haine de lucru, combinezon de 280 g/m² tratate hidrofug, combinezon de lucru din poliester 65 % / bumbac 35 % cu un gramaj de 230 g/m2 sau mai mult cu tratament hidrofug…) menționate în autorizațiile privind introducerea pe piață a produselor fitosanitare.
Articolul 16
Se abrogă Decretul din 12 septembrie 2006 privind introducerea pe piață și utilizarea produselor prevăzute la articolul 253-1 din Codul rural și al pescuitului maritim.
Articolul 17
Directorul general al prevenirii riscurilor, directorul general în domeniul amenajării teritoriului, locuinței și naturii, directorul general al concurenței, consumului și reprimării fraudelor, directorul general al sănătății și directorul general al alimentației sunt însărcinați, fiecare în sfera sa de competență, cu punerea în aplicare a prezentului decret, care va fi publicat în Monitorul Oficial al Republicii Franceze. 
Adoptat la 
Ministrul agriculturii, sectorului agroalimentar și silviculturii, purtător de cuvânt al guvernului, 
Ministrul mediului, energiei și mării, însărcinat cu relațiile internaționale în domeniul climei, 
Ministrul economiei și finanțelor,
Ministrul afacerilor sociale și sănătății,
ANEXA 1
CONDIȚII CARE TREBUIE RESPECTATE PENTRU ÎMPRĂȘTIEREA, EVACUAREA SAU CLĂTIREA EFLUENȚILOR FITOSANITARI PREVĂZUȚI LA ARTICOLELE 7-II, 8 ȘI 9
Împrăștierea, evacuarea sau clătirea efluenților fitosanitari prevăzuți la articolele 7 (împrăștierea și evacuarea depunerilor de rezervor diluate), 8 (apele de clătire externă) și 9 (efluenți care pot fi împrăștiați rezultați în urma proceselor de tratare) nu este posibilă decât în condițiile următoare: 
- nicio împrăștiere, evacuare sau clătire la mai puțin de 50 de metri de punctele de apă, de grătarele pentru rigole, de gurile de canale și mai puțin de 100 de metri de locurile de îmbăiere și plaje, de pisciculturi și zonele de cultură a moluștelor și de punctele de prelevare a apei destinate consumului uman sau animal. Trebuie respectate distanțele mai mari, stabilite în sensul reglementării privind instalațiile clasate pentru protecția mediului, al reglementării privind apa sau protecția captărilor de apă destinată consumului uman, inclusiv de apă minerală naturală sau al regulamentului privind sănătatea la nivel sectorial; 
- trebuie luată orice măsură de precauție pentru a evita riscurile ca efluenții fitosanitari să fie luați de scurgerea de suprafață sau să ajungă în adâncime. În special, împrăștierea, evacuarea sau clătirea sunt interzise în perioadele în care solul este înghețat sau înzăpezit din abundență și pe terenurile foarte înclinate, foarte permeabile sau care prezintă fisuri de contracție. Acestea trebuie realizate pe un sol care poate absorbi acești efluenți, în afara perioadelor în care solul este saturat cu apă și în lipsa precipitațiilor; 
- împrăștierea, evacuarea sau clătirea oricăruia dintre acești efluenți (depuneri de rezervor diluate, ape de clătire externă, efluenți ai sistemelor de tratare) pe aceeași suprafață nu este posibilă decât o dată pe an. 
ANEXA 2
DISPOZIȚII PRIVIND PROCESELE DE TRATARE A EFLUENȚILOR FITOSANITARI PREVĂZUTE LA ARTICOLUL 9
Efluenții fitosanitari pot fi răspândiți sau evacuați, în condițiile stabilite la articolul 9 și în anexa 1 la prezentul decret, din momentul în care aceștia au fost supuși unui tratament prin proces fizic, chimic sau biologic conform dispozițiilor prevăzute în continuare.
Lista cu tratamentele care îndeplinesc aceste condiții și cele solicitate pentru punerea în aplicare a fiecărui proces de tratare, precizate în instrucțiunile tehnice, va fi publicată pe site-ul Ministerul Mediului. 
A. - Dispoziții privind punea în aplicare a proceselor de tratare a efluenților fitosanitari 
1. Dispoziții specifice privind instalațiile de stocare a efluenților fitosanitari și de stocare a deșeurilor de tratament:
Instalația de stocare a efluenților fitosanitari înainte de tratament și a deșeurilor rezultate în urma tratamentului nu trebuie să depășească spațiile cu destinația de locuință sau să fie ocupate de terți. Aceasta trebuie instalată la o distanță de cel puțin 10 metri de limitele de proprietate ale părților terțe pentru stocarea în aer liber sau sub acoperișuri sau la 5 metri de limitele de proprietate ale părților terțe pentru stocarea într-un spațiu închis. Instalația trebuie amplasată la cel puțin 50 de metri față de punctele de captare de apă și de surse, de cursurile de apă și de rețelele de colectare de apă pluvială, cu excepția cazului în care există un rezervor de retenție pentru eventualele depășiri sau scurgeri având capacitatea mai mică sau egală cu cea a instalației de stocare. Aceasta trebuie concepută astfel încât să prevină riscurile de poluare și să fie constituită în special dintr-un material care să prevină riscurile de infiltrare în sol și să fie prevăzută cu dispozitive de prevenire a scurgerilor.
Capacitatea sa trebuie să fie suficientă pentru a permite stocarea efluenților înainte de tratament și a deșeurilor după tratament.
2. Condiții de eliminare a deșeurilor:
Deșeurile rezultate în urma unui proces de tratare a efluenților fitosanitari, dacă nu pot fi împrăștiate, în special dacă este vorba despre suporți filtranți, cum ar fi cărbunii activi, despre membrane și filtre sau despre concentrați lichizi sau solizi rezultați în urma proceselor de separare fizică, trebuie eliminate de către un centru autorizat de eliminare.
În momentul în care un dispozitiv de tratare a efluenților este pus în aplicare de către un prestator, acesta din urmă este invitat să încheie cu clientul său un contract de monitorizare al dispozitivului de tratament pentru menținerea în bună stare de funcționare. Centrul de eliminare a deșeurilor trebuie să asigure colectarea și transferul către o stație de eliminare a deșeurilor periculoase rezultate în urma tratamentului efluenților fitosanitari.
B. - Procedura generală pentru înregistrarea unui proces pe site-ul Ministerului Mediului
Operatorii care solicită înregistrarea unui proces de tratare a efluenților fitosanitari în lista proceselor prevăzute la articolul 8 trebuie să depună un dosar de cerere la Ministerul Mediului (Direcția Generală de Prevenire a Riscurilor).
Acest dosar trebuie depus în trei exemplare în format pe hârtie și trebuie să conțină următoarele acte:
- un mail de solicitare a înregistrării unui proces de tratare a efluenților fitosanitari în lista prevăzută la articolul 9;
- o descriere detaliată a procesului și a materialelor utilizate pentru punerea în aplicare a procesului (fișă de procedură privind funcționarea aparatului);
- o fișă de revendicare a utilizărilor procesului în cauză;
- rapoarte de experimentare pentru fiecare utilizare (sau grup de utilizare) sau sistem de culturi revendicat.
Ministrul Mediului primește dosarul și asigură admisibilitatea administrativă a acestuia. Ulterior, acesta încredințează un exemplar din dosar pentru expertiză, în cel mai scurt timp, unei terțe părți. 
C. - Criterii de evaluare a proceselor de tratare a efluenților fitosanitari 
Pentru fiecare efluent reprezentativ al sistemelor de cultură revendicate, trebuie furnizate rezultatele de la cel puțin 3 experimente asupra efluenților proaspeți necongelați. 
	
	LISTA INDICATIVĂ
a elementelor care trebuie furnizate pentru a demonstra eficacitatea unui proces de tratare a efluenților fitosanitari
	REZULTATE SOLICITATE
sau de preferat

	1
	Caracterizarea diminuării încărcăturii de efluenți (conținutul de reziduuri).
Nu se aplică proceselor de tip evaporare/concentrație și paturilor de trestie.
	Rezultate înainte și după tratament sunt indispensabile.
Calculul eficacității diminuării încărcăturii în baza unei concentrații reziduale egale cu limita de cuantificare.
Buna consecvență a diminuării.
Se recomandă căutarea de metaboliți.

	2
	Caracterizarea ecotoxicității înainte și după tratament.
Nu se aplică proceselor de tip evaporare/concentrație.
	1. Lichizi: teste de toxicitate acută/inhibare a mobilității Daphnia magna conform
standardului AFNOR NF EN ISO 6341 și test de inhibare a creșterii algelor verzi unicelulare conform standardului NF T 90-375 sau NF ISO 8692.
2. Solide: test de toxicitate acută/râme conform testului de letalitate conform standardului AFNOR X 31-251 sau ISO 11268-1 și text de toxicitate cronică/râme (inhibarea reproducerii Eisenia fetida conform standardului ISO 11268-2 și test
de inhibare a germinării și creșterii plantelor privind
mono și decotiledonatele conform standardului ISO 11269-2).

	3
	Măsura privind evaporarea. 
	Aceasta trebuie să fie cât mai puțin ridicată cu putință din cauza antrenării parțiale a reziduurilor de către vaporii de apă (sau se justifică lipsa eliminării pe cale aeriană a substanțelor care constituie preparatele fie prin abordare masică, fie prin altă abordare care trebuie precizată).

	4
	Date privind ușurința cu care poate fi pus în aplicare procesul și constrângerile de utilizare (stocare tampon).
	Defecțiunea aparatului, capacitatea de tratament în m3 efluenți/oră, dificultăți de funcționare și de menținere în stare de funcționare.

	5
	Identificarea deșeurilor reziduuri colaterale și a măsurilor de gestionare conexe.
	Volumul generat al deșeurilor periculoase care nu pot fi împrăștiate și facilitarea stocării.
Se precizează dacă este prevăzut un angajament cu privire la eliminare.

	6
	Procedura de evacuare a apelor reziduale după tratament.
	Prezența unui dispozitiv și a unui protocol specific de evacuare înspre o parcelă sau un dispozitiv de stocare tampon înainte de reutilizare sau de împrăștiere.

	7
	Prezența unor echipamente care evită o utilizare inadecvată a aparatului.
	Se precizează mijloacele de siguranță sau se justifică absența acestor mijloace de siguranță.

	8
	Informații privind serviciul post-vânzare și/sau supravegherea tehnică a dispozitivului. 
	Se precizează tipul de supraveghere (contract, comercial sau altul) și se justifică absența supravegherii. 

	9
	Identificarea limitelor dispozitivului și a posibilității de a trata sau nu amestecul de lichid fitosanitar nediluat.
	Se precizează limitele de concentrație permise de către proces.

	10
	Proces de monitorizare e eficacității tratamentului.
	Procedura de înregistrare a anomaliilor. Punerea în funcțiune a unor autocontroale regulate
(a se vedea cerințele suplimentare asociate fiecărui proces).


ANEXA 3
A. - Condiții care trebuie respectate pentru a putea reduce lățimea zonei netrate de la 20 la 5 metri sau de la 50 de metri la 5 metri conform articolului 14
Condițiile următoare trebuie respectate simultan:
1. Prezența unui dispozitiv de vegetalizare permanentă cu o lățime de cel puțin 5 metri de-a lungul marginii punctelor de apă:
- arbuști pentru culturile înalte (arboricultură, viticultură, extracte de hamei și culturi ornamentale înalte), înălțimea gardului trebuie să fie cel puțin echivalentă cu cea a culturii;
- erbacee sau arbuști pentru celelalte culturi.
2. Punerea în aplicare a mijloacelor care permit diminuarea riscului pentru mediile acvatice.
Aceste mijloace trebuie să figureze pe o listă publicată în Monitorul Oficial al Ministerului Agriculturii. Fiecare mijloc reținut trebuie să permită împărțirea cel puțin la trei a riscului pentru mediile acvatice în raport cu condițiile normale de aplicare a produselor.
B. - Procedura de înscriere în Monitorul Oficial al Ministerului Agriculturii a mijloacelor care permit diminuarea riscului pentru mediile acvatice
Orice operator care dorește înscrierea unui mijloc care permite diminuarea riscului pentru mediile acvatice trebuie să depună cererea la Ministerul Agriculturii, Direcției Generale al Alimentației, departamentul calității, sănătății și protecției plantelor, biroul de intrări și de biocontrol, 251, rue de Vaugirard, 75732 Paris Cedex 15.
Acest dosar trebuie transmis în două exemplare, din care unul original, în format hârtie și o versiune electronică, la adresa (bib.sdqspv.dgal@agriculture.gouv.fr). Dosarul trebuie să conțină următoarele acte:
- o cerere de înscriere a mijlocului luat în considerare în lista prevăzută la punctul A-2 de mai sus (formularul CERFA completat corespunzător);
- o descriere detaliată a mijlocului care trebuie pus în aplicare și a eventualelor sale limite de utilizare;
- rapoarte de studii care demonstrează interesul mijlocului de a diminua riscul pentru mediile acvatice cu un factor cel puțin egal cu trei.
Direcția Generală a Alimentației primește dosarul și asigură Mediului primește dosarul și asigură admisibilitatea administrativă a acestuia. Ulterior, aceasta încredințează, în cel mai scurt timp, un exemplar din dosar Institutului Național de Cercetare în Științe și Tehnologii pentru Mediu și Agricultură (IRSTEA).
Decizia de înscriere a mijlocului luat în considerare în lista de la punctul A-2 este luată de către ministrul agriculturii după avizul IRSTEA.
Pot fi înscrise mijloace cu titlu provizoriu, în așteptarea realizării evaluării acestora, astfel cum este precizată mai sus.
